tomron87/hebrew-wikipedia-sentences-corpus huggingface dataset:
התרופה הכימותרפית טמוזולומיד מסוגלת לחצות את מחסום הדם–מוח ביעילות והיא כיום בשימוש בטיפול בגידולים בדרגה גבוהה.
גליומות לעיתים נדירות ניתנות לריפוי.
הפרוגנוזה עבור חולי בדרגה גבוהה גליומות הוא בדרך כלל רעה, במיוחד עבור חולים בוגרים.
כ-10,000 אמריקאים מאובחנים מדי שנה עם גליומות ממאירות, חצי מהם מצליחים לשרוד ולהישאר בחיים שנה לאחר האבחון, ו-25% נותרים בחיים לאחר שנתיים מהאיבחון.
חולים עם אסטרוציטומה אנפלסטית נוטים לשרוד כשלוש שנים.
לגליובלסטומה מולטיפורמה יש פרוגנוזה רעה לפיה יש פחות מ-12-חודשים בממוצע הישרדות לאחר אבחון, וניתן להאריך את ההישרדות ל-14 חודשים נוספים עם טיפולים.
בגליומות עם דרגה נמוכה הפרוגנוזה טובה יותר:
1 מ-17 חולים שאובחנו עם גליומה הם בעלי תוחלת חיים של באוכלוסייה הכללית.
אחוז ההישרדות לתקופה של 10 שנים הוא 47%.
בדרגה נמוכה מסוג anaplastic חציון הישרדות של החולים הוא 11.6 שנים על פי מחקר אחד, ו-16.7 שנים על פי מחקר אחר.
קבוצה זו כוללת אסטרוציטומה אנפלסטית וגליובלסטומה מולטיפורמה.
להן חציון הישרדות כוללת של אנפלסטית (דירוג III) עומד על כ-3 שנים, במקרה של גליובלסטומה מולטיפורמה חציון הישרדות כולל של כ-15 חודשים.
גליובלסטומה היא סרטן המוח הנפוץ והאגרסיבי ביותר.
גליובלסטומה מהווה 15.4% מכלל גידולי המוח הראשוניים בכלל ו-45.6% מכלל גידולי המוח הממאירים הראשוניים.
ברוב המקרים הגורם אינו ידוע.
הפרוגנוזה של גידול זה עגומה: עם טיפול, תוחלת החיים הממוצעת מרגע האבחנה היא בערך 12–15 חודשים, כשפחות מ-3%-5% שורדים יותר מחמש שנים.
כ-3 אנשים מתוך 100,000 מתגלים כל שנה כחולים במחלה.
הגיל החציוני של החולים במחלה הוא 64 אך היא יכולה להופיע בכל גיל, כולל אצל ילדים.
לגברים סיכויים מעט גבוהים יותר לחלות בגליובלסטומה מאשר נשים (1.6:1) וכך גם לתושבי העולם המערבי לעומת שאר העולם.
חלק מהסיבות להיות GBM הקטלנית ביותר מבין כל הגליומות הן קצב ההתרבות התאית המואץ שלו, יכולת הפלישה, אנגיוגנזה (התהוות ויצירת כלי דם), התנגדות לאפופטוזה (מנגנון השמדה עצמית של תאים) ושינויים רבים בגנום התאים.
הסימנים והסימפטומים תחילה אינם ספציפיים.
הם עלולים לכלול כאבי ראש, לקויים עצביים, איבוד זיכרון ושינויי אישיות.
לעיתים ההחמרה בסימפטומים היא מהירה, והם יכולים להתקדם עד לחוסר הכרה.
רוב הסימפטומים הללו נגרמים בשל לחץ תוך-גולגולתי, אשר נובע מההתפשטות המהירה של הגידול.
במקרים נדירים יכול להופיע סוג סרטן זה גם בחוט השדרה.
הסימנים והסימפטומים של המחלה רבים ושונים, ותלויים במיקום הגידול.
הם יכולים לנבוע הן מהגידול עצמו והן מהטיפולים שכן אלו וגם אלו משפיעים ישירות על המוח עצמו.
התסמינים יהיו נוירולוגים, קוגניטיביים ולעיתים אף פסיכיאטרים.
ביניהם פירכוסים, בחילות והקאות, כאבי ראש, אובדן זיכרון והמיפרזיס (חולשה בחלק אחד של הגוף).
סימפטומים פסיכיאטרים עלולים לכלול פסיכוזות, הלוצינציות, שינויי מצב רוח ושינויי אישיות, שיידרשו, כתלות בחומרתם, טיפול פסיכיאטרי או תרופתי.
כיוון שחלקים שונים של המוח אחראים על תפקודים שונים, הסימפטומים יהיו במקרים רבים תלויי גידול.
למשל, חולים עם גידול באונה הקדמית דיווחו יותר על חוסר עכבות וקשיי שיפוט מחולים אחרים.
התסמינים יכולים להופיע מיד, אך לעיתים הגידול יגיע לממדים גדולים מאוד טרם יופיע תסמינים כלשהם.
תסמינים השכיחים ביותר בחודש האחרון לחיים היו הפרעות בליעה (85%), ישנוניות (85%), כאבי ראש (36%), פרכוסים (30%) ובלבול/דליריום (15%).
קשיי התקשורת ושינויי האישיות המופיעים במטופלים רבים עשויים להוות אתגר משמעותי למטופלים, למטפלים ולבני משפחותיהם.
גליובלסטומה מתרחשת יותר בקרב גברים מעל גיל 50 ממוצא לבן, היספני ואסיאתי.
רוב מקרי הגליובלסטומה מופיעים ללא כל נטייה גנטית.
לא נמצא קשר בין גליובלסטומה לעישון, צריכת בשר מעובד או חשיפה לשדות אלקטרו-מגנטיים.
ייתכן שיש קשר בין הגידול לבין צריכת אלכוהול.
ייתכן שיש קשר נמוך בין קרינה מייננת וגליובלסטומה.
אנליזה מ-2006 הראתה קשר בין סרטן המוח לחשיפה לעופרת במקום עבודה.
אסטרוציטומה מדרגה נמוכה עלולה, לעיתים קרובות, להתפתח לגידול בדרגה גבוהה יותר.
המחלות הגנטיות הבאות קשורות עם שכיחות גבוהה יותר של גליומות: נוירופיברומטוזיס, תסמונת לי פרומני, תסמונת טורקוט, טרשת גבשושית ותסמונת ון-היפל לינדאו.
גליובלסטומה בדרך כלל מכילה שילוב של מגוון סוגי תאים, שנמשכים ומצטרפים לגידול בשל העובדה שהוא נתמך בידי כלי דם רבים בנוסף הגידול שולח שלוחות לתוך רקמת המוח הבריאה.
לכן, יכולה המחלה להיות קשה לטיפול.
חלק מן התאים מגיבים בצורה טובה לטיפולים מסוימים, אך תאים אחרים יכולים להיות לא מושפעים מהם כלל.
זוהי הסיבה שטיפול במחלה חייב לשלב מספר גישות שונות.
שכיחות סרטן זה עולה עם הגיל, כשהשיא הוא בין הגילאים 75–84.
האבחון נעשה בדרך כלל על ידי בדיקת MRI, בדיקת CT, כשהאבחנה הסופית נעשית על ידי ביופסיה.
כיוון שדרגת הגידול נקבעת על פי החלקים הממאירים ביותר שלו, עלולה הביופסיה להטעות ולקבוע את רמת הגידול כנמוכה יותר.
חשוב להבחין בין גליובלסטומה ראשונית לגליובלסטומה משנית - גידולים המתפתחים באופן ספונטני או גידולים המתפתחים מגליומות בדרגה נמוכה, בהתאמה.
לגליובלסטומה ראשונית יש את הפרוגנוזה הגרועה ביותר, וההבחנה ביניהם חשובה לקביעת סוג הטיפול.
מעל 80% מגליובלסטומות משניות נושאות מוטציה בגן IDH1, מוטציה שנדירה בגליובלסטומות ראשוניות (5%-10%).
כך שמוטציה זו מהווה כלי שימושי לאבחון סוג הגידול משום שמבחינה היסטולוגית הגידולים דומים מאוד, ואבחנה ללא סמנים ביולוגים מולקולריים לא אמינה.
מחקרים עדכניים מצביעים על כך שגליובלסטומה איננה מורכבת מאוכלוסייה אחידה של תאים, אלא מגידול הטרוגני הכולל כמה תתי־אוכלוסיות של תאים סרטניים בעלי מאפיינים ביולוגיים שונים.
בתוך הגידול תוארה אוכלוסייה ייחודית של תאי גזע סרטניים (Glioma Stem Cells או GSCs), בעלי יכולת חידוש עצמי והתמיינות, אשר נחשבים למרכיב מרכזי בהתפתחות הגידול, בעמידותו לטיפול ובחזרתו לאחר ניתוח.
תאי גזע סרטניים בגליובלסטומה מאופיינים במנגנוני תיקון DNA יעילים, ביכולת להתאים את מבנה הכרומטין שלהם, וביצירת מיקרו־סביבה תומכת (גומחה סרטנית), המאפשרת להם לשרוד טיפולי קרינה וכימותרפיה.
מאפיינים אלו הופכים את אוכלוסיית תאי הגזע הסרטניים לגורם משמעותי ביכולת הגידול לחדש את עצמו לאחר טיפול ולתרום להישנות הגבוהה של המחלה.
הבנת תפקידם של תאי גזע סרטניים בגידול זה הובילה לפיתוח גישות טיפוליות חדשות, המכוונות לתאים אלו ולנתיבי האיתות הייחודיים להם, מתוך ניסיון לשפר את יעילות הטיפול ולהפחית את שיעורי החזרה של המחלה.
הטיפול בגידול קשה בשל כמה סיבות: תאי הגידול עמידים מאוד בפני הטיפולים הקונבנציונליים, המוח רגיש מאוד לטיפולים, ועלול להינזק מהם, המוח מוגבל מאוד ביכולת שלו לטפל בעצמו, תרופות רבות אינן מסוגלות לחצות את מחסום דם-מוח.
טיפולים בגידול הראשוני ובגרורות מוחיות כוללים הן טיפול בסימפטומים והן טיפול פליאטיבי.
טיפול זה מתמקד בהקלה על התסמינים ושיפור איכות חייו של המטופל על ידי תרופות אנטי-אפלפטיות וכקורטיקוסטרואידים.
היסטורית, כ-90% מהמטופלים עם גליובלסטומה קיבלו טיפול אנטי-אפילפטי, אף על פי שההערכה היא שרק 40% מהמטופלים נדרשו באמת לטיפול זה.
קבלת פניטואין יחד עם הקרנות עלולה להוביל לתגובות קשות בעור כמו אריתמה מולטיפורמה ותסמונת סטיבן-ג'ונסון.
הטיפול הסטרואידי יהיה בדרך כלל של דקסמטזון, במטרה להפחית בצקת ובכך להפחתת לחץ תוך-גולגולתי, מה שיכול להפחית סימפטומים של כאבי ראש ונמנום.
מטרת הטיפול הפליאטיבי הוא שיפור איכות החיים והארכתם.
טיפול זה יכול לכלול ניתוח (עם שוליים נקיים ככל הניתן), הקרנות וכימותרפיה.
כריתה מלאה של הגידול מזוהה עם פרוגנוזה טובה יותר.
הניתוח הוא השלב הראשון של הטיפול בגליובלסטומה.
מטרות הניתוח הן כריתה עבור אבחנה פתולוגית, הקלה של התסמינים וכן הסרת המחלה טרם פיתוח עמידות להקרנות וכימותרפיה.
ככל שהיקף הגידול המוסר גדול יותר, כך הפרוגנוזה טובה יותר.
הסרה של 98% או יותר מהגידול קשורה באופן משמעותי עם איכות חיים טובים יותר.
הסיכויים של הסרה כמעט מוחלטת של הגידול גדלים אם הניתוח מונחה על ידי צבע פלואורסצנטי בשם חומצה אמינולבולינית-5. תאי הגידול בעת האבחנה מפוזרים באופן נרחב במוח, כך שגם במקרים של כריתה מוחלטת של הגידול הוא בדרך כלל יחזור ויופיע ליד האתר המקורי או במקומות רחוקים יותר במוח.
המטופל יקבל הקרנות וכימותרפיה במאמץ לדכא ולהאט חזרה של המחלה.
עם ניתוח בלבד, שיעור ההישרדות החציוני עומד על שישה חודשים.
טיפול רדיותרפי לאחר ניתוח הפך לטיפול הסטנדרטי בגליובלסטומה מאז שנות השבעים.
טיפול זה ניתן בדרך כלל עם טמוזולומיד (טמודל).
בממוצע, מוריד הטיפול הרדיותרפי את גודל הגידול ל-107 תאים.
הטיפול המקובל הוא טיפול במינון של עד 60 Gy.
אף כי התאים הסרטניים רגישים יותר לקרינה, גם תאי המוח הרגילים עלולים להינזק במהלך טיפול.
נזק כזה, אם קורה, יהיה בדרך כלל קל, וישפיע על החדות הקוגניטיבית והיכולת לחשוב ולבצע משימות מורכבות.
תופעות לוואי מהסוג הזה עלולות להחמיר ככל ששדה הקרינה גדול יותר וממושך יותר ונוטה להחמיר עם הזמן.
תופעות לוואי אלו נוגעות יותר לאנשים ששורדים כמה שנים לאחר ההקרנות, מה שאינו קורה בדרך כלל בגליובלסטומה.
נוסף לכך, קרינה יכולה להשפיע גם על מאזן ההורמונים בגוף ועל תופעות הלוואי הכרוכות בשינוי מאזן זה.
הטיפול הסטנדרטי בגידול זה הוא טיפול רדיותרפי יחד עם טמוזולומיד, המוכרת בשם המסחרי שלה - טמודל.
זוהי תרופה ציטוטוקסית שמשתייכת לתכשירי אלקילציה שנכנסה לשימוש בשנת 2000. ייחודה של תרופה זו בניגוד לתרופות כימותרפיות אחרות היא יכולתה לחדור לרקמת המוח ולגידול.
הטיפול נעשה דרך הפה וסבילותו בדרך כלל טובה.
מחקר גדול של 575 משתתפים הראה כי מטופלים שקיבלו טיפול רדיותרפי יחד עם טמודל שרדו 14.6 חודשים, לעומת 12.1 חודשים במטופלים שקיבלו הקרנות בלבד.
בקרב אותם מטופלים, שיעורי ההישרדות לאחר 24 חודשים היו 26.5% בטיפול המשולב לעומת 10.4% בטיפול הקרינתי בלבד.
מחקר המשכי שנערך לאחר 5 שנים הראה שיתרון ההישרדות שהודגם לאחר שנתיים המשיך גם לאחר מכן: לאחר ארבע שנים שרדו 12.1% מהחולים שטופלו בטיפול המשולב לעומת 3% שקיבלו טיפול קרינתי בלבד.
בעבודה שניתחה באמצעות מטא-אנליזה את תוצאותיהם של 12 מחקרים שגייסו יותר מ-3,000 חולים לצורך השוואה פרוספקטיבית אקראית של זרועות הטיפול, הוכח שטיפול כימי שיפר את ההישרדות ב-6% בתום שנה מהאבחנה, נתון שהיה בעל משמעות סטטיסטית מובהקת.
הטיפול הכימי הביא להארכת חציון ההישרדות בחודשיים ימים.
כיום הטיפול הסטנדרטי בסוג סרטן זה הוא הקרנות יחד עם טמודל.
נראה כי הטמודל מגביר את הרגישות של תאי הגידול לקרינה.
מנות גבוהות של טמודל אינן מעלות משמעותית את הרעילות שלו, אך היעילות של מינונים גבוהים יותר אינה גבוהה יותר ממינון סטנדרטי.
כמו בגידולים רבים אחרים, גם במקרה של גליובלסטומה מתמקד המחקר בתרופות ביולוגיות "חכמות".
את התוצאות המבטיחות ביותר עבור סוג זה של סרטן השיגה בבקיזומב אווסטין, המוכרת יותר בשמה אווסטין.
זוהי תרופה אנטי סרטנית הפוגעת ביכולתו של הגידול הסרטני ליצור כלי דם - אנגיוגנזה.
במחקר שנערך על 167 חולים הודגמה תוצאה של 42.6% PFS-6 (שישה חודשים ללא התקדמות המחלה), זאת בהשוואה ל-9% המקובל בטיפולי קו שני ושלישי בגידול.
מחקרים שנעשו על טיפול באווסטין בגליובלסטומה ראשונית הראו הארכה משמעותית ב-PFS, אך לא נמצא שינוי משמעותי בהישרדות כוללת (Overall Survival).
הסבר אפשרי לשוני בין הנתונים הללו הוא שהגידול מפתח עמידות לתרופה או שכלי הדם גדלים במהירות לאחר סיום הטיפול.
בנוסף, חלה במטופלים ירידה נוירו-קוגניטיבית, הוחמרו תסמינים נוירולוגיים ונצפתה ירידה באיכות החיים לאורך זמן.
עם זאת, המחקר על התרופה זו עוד לא הגיע לידי מיצויו, ונכון ל-2016, מחקרים רבים עודם בעיצומם.
זהו טיפול המבוסס על השריית שדות חשמליים בעצמה ותדירות נמוכה אל המוח.
בשיטה זו מוצמדים לקרקפת מתמרים באופן לא פולשני (ההצמדה דורשת גילוח של שיער הראש).
פעילות השדות החשמליים משיגה אפקט אנטי-מיטוטי (כלומר, משבשת את פעילות המיטוזה) על תאים שחלוקתם מהירה, אך אינה פוגעת בתאים שאינם מתחלקים.
הטיפול בטכנולוגיה זו בחולי גליובלסטומה מולטיפורמה קיבלה אישור של מנהל התרופות האמריקני בשנת 2011.
על פי מחקר קליני משנת 2017 שהוצג בכנס השנתי של האיגוד העולמי לנוירוכירורגיה אונקולוגית (WFNS) שכלל 695 חולים ב-GBM, שיעור ההישרדות החציוני של החולים שטופלו ב-TTFields במקביל לטיפול הסטנדרטי היה 21 חודשים, לעומת 16 חודשים בחולים שטופלו בטיפול הסטנדרטי בלבד.
כמו כן, נמצא כי 1 מתוך 7 מטופלים יחיה כ-5 שנים.
43% מהחולים שטופלו בטכנולוגיה היו בחיים לאחר שנתיים בהשוואה ל-31% שלא טופלו בה ו-26% לעומת 16%, 20% לעומת 8%, ו-13% לעומת 5% כעבור שלוש, ארבע וחמש שנים, בהתאמה.
הסבילות לטיפול הייתה טובה ותופעת הלוואי היחידה שנצפתה הייתה גירוי מקומי בעור בשיעור של 43% מהמטופלים ברמה קלה עד בינונית.
תוחלת החיים החציונית ללא טיפול היא שלושה חודשים ועם טיפול כ-12–15 חודשים.
ככל שהגיל עולה הפרוגנוזה גרועה יותר.
גיל מתחת ל-50 קשור לתוחלת חיים ארוכה יותר.
טיפול כירורגי (בייחוד במקרה של הסרת למעלה מ-98% מהגידול), רדיותרפי וכימותרפי קשורים להארכת תוחלת החיים.
עם זאת, לא ברור מדוע מטופלים מסוימים שורדים זמן ממושך יותר מאחרים.
גורם המוות בדרך כלל היא התפשטות הגידול עם בצקת באזור הצרבלום והגדלת הלחץ התוך-גולגולתי.
גליזה 1132b (נקרא גם GJ 1132 b) הוא כוכב לכת חוץ-שמשי המקיף ננס אדום (גליזה 1132) ומרוחק 39 שנות אור (12 פארסק) מכדור הארץ בקבוצת הכוכבים מפרש.
כוכב הלכת התגלה בשיטת ליקוי (טרנזיט) במצפה הכוכבים פרד לורנס וויפל בשנת 2015.
בעת הגילוי הצביעו החוקרים על כך שבלתי-ניתן לקיים חיים בכוכב הלכת, אולם הוא קר מספיק על מנת שתהיה לו אטמוספירה משמעותית.
גליזה 1132b גם קרוב יחסית לכדור הארץ כדי שיהיה ניתן לחקור אותו ובכך הוא נחשב כמשמעותי עבור המחקר בחיפוש חיים מחוץ למערכת השמש, כמו כן מתוקף היותו מקיף ננס אדום יש אפשרות לחקור יותר טוב בשיטת הליקוי.
גליזה 1132b מוערך ככוכב לכת חם במיוחד מאחר שהקרינה מכוכב האם מגיעה לפי 19 מאשר לכדור הארץ, כך שטמפרטורת פני השטח שלו מגיעה ל-370 מעלות צלזיוס.
במחקר שפורסם באפריל 2017 אושר לראשונה קיומה של אטמוספירה לכוכב לכת דמוי ארץ .
גליום אנטימוניד או גליום אנטימוני (כתיב כימי: GaSb; באנגלית: Gallium antimonide) הוא תרכובת מוליכה למחצה של גליום ואנטימון מ.
יש לו קבוע סריג של בערך 0.61 ננומטר.
אנרגיית פער הפסים שלו היא 0.822 אלקטרון וולט ב-0 מעלות קלווין, ו-0.725 אלקטרון וולט ב-300 מעלות קלווין.
התרכובת הבין-מתכתית GaSb הוכנה לראשונה בשנת 1926 על ידי ויקטור גולדשמידט, שהגיב את היסודות באטמוספירה של גז אינרטי ודיווח על קבוע הסריג של GaSb, שעודכן מאז.
דיאגרמת הפאזות Ga-Sb נחקרה ב-1955 על ידי קוסטר (Koster) ועל ידי גרינפילד.
ניתן להשתמש ב-GaSb עבור גלאי אינפרא אדום, נוריות אינפרא אדום (LED), לייזרים וטרנזיסטורים, ומערכות ל.
גרסה של הנשק בשם "מגל" בקליבר 0.30 קרבין הייתה בשימוש במשטרת ישראל.
הגליל נמצא גם בשימוש משמר הכנסת עד לרכישת התבור.
הגליל פותח במטרה להחליף ביחידות החי"ר הצהליות את תמ"ק העוזי ואת רובה ה-FN FAL שהיו בשימוש יחידות אלו במלחמת ששת הימים ובמלחמת יום הכיפורים.
בשנות ה-70 של המאה ה-20 חיפש צה"ל רובה סער ובחן שתי הצעות.
בסופו של דבר נבחר הגליל - שתוכנן על ידי תע"ש, יעקב ליאור וישראל גלילי (בלשניקוב) – על פני הגל – הרובה של עוזיאל גל, ממציא ה"עוזי".
הפיתוח זיכה את ממציאיו בפרס ביטחון ישראל לשנת תשל"ג.
הרובה נכנס לשירות בצה"ל כרובה הסער של חלק מחטיבות החי"ר ב-1974, אם כי מספר רובים חולקו עוד באמצע מלחמת יום הכיפורים.
כבר מתחילת דרכו בצה"ל, סבל הגליל מתחרות קשה מצד ה-M-16, שסופק לצה"ל בכמויות גדולות ובמחיר זול ברכבת האווירית של מלחמת יום הכיפורים ובתהליך ההצטיידות שהתרחש לאחר אותה מלחמה.
הגליל שימש חלק גדול מיחידות צבא ההגנה לישראל עד לשנות ה-90 של המאה ה-20. בשנת 1993 יצא הרוס"ר כליל משימוש כוחות החי"ר, בעקבות החלטה של מפקדת חילות השדה שקבעה שרובה ה-M-16 האמריקני עדיף עליו, במיוחד בקליעה ובמשקל.
הרובה המשיך לשרת יחידות אחרות, ובמשך שנים שימש כנשקם האישי של חיילי חיל השריון וחיל התותחנים וביחידות מילואים, כמו כן שימש הרובה לטקסים רשמיים וייצוגיים.
אחרוני רובי הגליל יצאו משירות צה"ל רק בסוף העשור הראשון של המאה ה-21.
הגליל שירת גם במשטרת ישראל ומשמר הגבול, כרובה השירות והנשק הארוך של השוטרים.
בהמשך הצטיידה המשטרה גם ב"גלילון" (גליל מקוצר).
בתחילת המאה ה-21 החל להיקלט במשטרה המיקרו-גליל (מג"ל) אך הרובה סבל מבעיות של אמינות והתחממות יתר ולכן לא נרכש בכמויות גדולות וננטש.
בתחילת העשור השני של המאה ה-21 הוחלפו כלל הרובים הארוכים במשטרה מ-M1 קרבין ודגמי הגליל לרובי M-16 מקוצרים ורובי M4 קרבין (גרסה מקוצרת ומתקדמת של ה-M16A2).
רובי גליל צלפים שהיו בשירות צלפי המשטרה לצד רמינגטון 700P הוחלפו ברובי SR-25 חצי-אוטומטיים ורובי PGM Ultima Ratio בריחיים.
הרובה שירת במשך שנים רבות במשמר הכנסת עד שהוחלף בתחילת העשור השני של המאה ה-21 ברובה המיקרו-תבור.
עם זאת, רובי גליל מכודנים ממשיכים לשמש את משמר הכנסת בטקסים שונים, כגון בטקס הדלקת המשואות השנתי של יום העצמאות.
רובי גליל ורובים המבוססים על הגליל מיוצרים גם במפעלים מחוץ לישראל, ונמצאים בהיקפים שונים בשימושם של כוחות ביטחון במדינות רבות, בעיקר באמריקה הלטינית.
הגליל הוא הרובה הסטנדרטי בצבא קולומביה, המשתמש בכלים מתוצרת חברת אינדוּמיל הקולומביאנית.
בדרום אפריקה מיוצר רובה ה-R4, המבוסס על הגליל.
עם הפרטת מפעל הנשק הקל של תעש, עבר ייצור ופיתוח הגליל לחברת תעשיות נשק לישראל IWI.
חברת IWI אינה מייצרת יותר את רובי הגליל ה"קלאסיים", ומייצרת רק את גרסאות הגליל ACE המשופרות.
במיאנמר פותח רובה סער DI MA-1 שמבוסס על "גליל".
רוס"ר הגליל מבוסס על רובה RK 62 תוצרת פינלנד, שמבוסס בעצמו על הAK-47 (קלשניקוב) הרוסי, אך נעשו בו מספר שינויים, כגון שינוי קוטר הקליע מ-7.62 מ"מ, קוטר התחמושת הרווחת במדינות ברית המועצות לשעבר, ל-5.56 מ"מ, קוטר התחמושת שבשימוש ארצות הברית ונאט"ו.
בנוסף, זכה הגליל למספר תוספות תכנוניות שנועדו להפוך אותו לרובה טוב לשטח עבור החייל הקרבי - אלה כללו דורגל קדמי המשמש גם כקוצץ גדרות תיל ומתאם לירי ררנ"ט.
במהלך פיתוח הגליל, יצר ישראל גליל את רובה ה"בלשניקוב" (ע"ש שם משפחתו הקודם) שהיה AK-47 שהוסב לקנה 5.56 וחוברו לו דורגלים.
אחת הבעיות ההנדסיות הבולטות שלו היא הכוונת האחורית המורכבת על מכסה גוף הנשק, דבר שגורם ליציאה קלה מאיפוס בכל פירוק של הנשק.
בעיה זו היא אחד הגורמים לחוסר הדיוק היחסי שלו.
יתרונות: אמינות, עמידות לתפעול בתנאי שטח קשים וקומפקטיות (כאשר הקת מקופלת).
חסרונות: משקל גבוה יחסית וחוסר דיוק לעומת רובה M-16.
נצרה: לגליל יש נצרה בשלושה מצבים.
לנצרה יש ביטוי הן בצד שמאל והן בימין, דבר המאפשר להעביר מצבים עם האגודל של יד ימין מבלי לעזוב את ידית האחיזה, בניגוד ל-AK-47.
מכנס סגור: על דריכת הרובה להתבצע כאשר המחסנית בפנים.
כוונת על מכסה גוף: הכוונת האחורית מקובעת למכסה הגוף, שהוא חלק שאינו קבוע בחיבורו לקנה.
מבנה זה גרם לאי הדיוק של הנשק, מכיוון שהכוונת האחורית נוטה לזוז ממקומה עם פירוק הנשק לצורך ניקוי או תחזוקה.
מספרי תיל: הגליל כלל בחלק הקדמי של המתפסים מספרי תיל, שהיו למעשה חלק מהדורגלים.
התפיסה הרווחת כי הדורגלים עוצבו כך שניתן יהיה להשתמש בהם כפותחן לבקבוקי שתייה אינה נכונה.
על אף שניתן להשתמש בדורגלים כפותחן, לא הייתה כוונה ליצרם כך.
ידית הדריכה: בולטת כלפי מעלה, דבר המאפשר לדרוך את הנשק בקלות עם יד שמאל.
מהירות לוע: 915 מטר לשנייה (בגליל 5.56 סטנדרטי).
גליל סטנדרטי (AR) - שימש את כוחות החי"ר.
גלילון (גרסה מקוצרת) - שימש את כוחות השריון, תותחנים ומפקדים ביחידות.
כיום משמש בעיקר נהגים, ותקופה מסוימת שימש חיילים בבסיסים עורפיים בהם M-16 ארוך היה הנשק הקבוע, כ"מקוצר" למפקדים.
מיקרו-גליל (מג"ל) - הוכנס לשימוש במשטרת ישראל במטרה להחליף את ה-M1 קרבין והוזן באותה תחמושת בקוטר 0.30 של הקרבין.
דגם זה נועד לענות על הצורך של משטרת ישראל ברובה סער בעל יכולת מודרנית (כגון הM-16, ה-M4, התבור ועוד).
המשטרה החלה לחפש רובים שונים שיענו על צרכיה, ולבסוף נבחר המיקרו גליל (מג"ל) שיצרה תע"ש וכיום תעשיות נשק לישראל (IWI).
המיקרו גליל מבוסס על הרוס"ר גליל הצה"לי, ובוצעו בו מספר שינויים כגון שיפור המגרעות של הגליל, שיפור המחסניות וקיצור הקנה.
עקב בעיות כגון התחממות יתר וחוסר אמינות נפסקה ההצטיידות בו והוא נמכר למספר מדינות מחוץ לישראל.
במקומו הוכנס לשימוש דגם מיקרו גליל בקוטר 5.56 מ"מ שפותח במקור עבור צה"ל אך לא נרכש עקב סיבות תקציביות, ועבר מספר התאמות אשר שיפרו את איכותו ואמינותו.
גליל צלפים - דגם ארוך וכבד המותאם לירי צלפים.
לאורך השנים עבר דגם זה מספר גרסאות, והופעל על ידי יחידות מיוחדות של צה"ל ומשטרת ישראל.
משקל: 8 ק"ג (כולל כוונת)
דיוק: בין 1 ל-2 דקות קשת (MOA)
גליל ACE: גרסה מודרנית של הגליל תוצרת IWI המבוססת על מנגנון הפעולה האמין של הגליל אך עם החלפת הקת והמתפסים כדי להקטין את האורך והמשקל, לאפשר התקנת אביזרי עזר לרובה על מסילות פיקטיני ולהגדיל את נוחות הכלי.
הגליל ACE מוצע במספר אורכים: מיקרו, מקוצר ורגיל.
הוא גם מוצע במספר קליברים.
רובה צלפים ACE: רובה צלפים חצי-אוטומטי על בסיס הגליל ACE.
כדי להגביר את המכירות במדינות אחרות, מוצע ה"גליל" למכירה גם בקליבר 7.62 מ"מ מזרחי.
: בעבר היה בשימוש צה"ל, משטרת ישראל ומשמר הכנסת.
כיום נמצא רק בשימוש טקסי של משמר הכנסת.
- יחידת צוללנים מיוחדת (KOPASKA), קבוצת כוחות מיוחדים (Kopassus).
- גרסה מקומית בשם R4 מיוצרת ברישיון במפעל נשק מקומי, בשימוש הכוח ההגנה הלאומית של דרום אפריקה.
- בשימוש המשרד לביטחון פנים.
- הגליל מיוצר ברישיון במפעל נשק מקומי, תחת השם גליל קורדובה.
בגאומטריה, גָּלִיל הוא המקום הגאומטרי של כל הנקודות במרחב, הנמצאות במרחק קבוע, רדיוס הגליל, מישר כלשהו, ציר הגליל.
זהו משטח אינסופי חלק, שהעקמומיות בכל נקודה על פניו קבועה.
הגליל הוא משטח ישרים (עבור כל נקודה על פניו, קיים ישר העובר דרכה, ושוכן במשטח).
המושג גליל מתייחס גם לגוף הגאומטרי המוגבל על ידי המשטח הגלילי, ושני מישורים מקבילים החותכים אותו.
כאשר המישורים החותכים מאונכים לציר, מתקבל גליל ישר.
לגוף זה שטח פנים הבנוי ממשטח עקום, הקרוי מעטפת הגליל, ומשני עיגולים חופפים, התוחמים אותו משני צדדיו, הקרויים בסיסים.
המרחק בין הבסיסים נקרא גובה הגליל.
במקרה שבו המישורים החותכים אינם מאונכים למשטח, הצורה המתקבלת נקראת גליל לא ישר או גליל נטוי.
במקרה זה, צורת הבסיסים היא של אליפסה, שצירה הקצר שווה באורכו לקוטר הגליל, וצירה הארוך גדל ביחס הפוך לקוסינוס זווית הנטייה של הגליל.
גליל ישר הוא גם גוף סיבוב של מלבן המסובב סביב ציר העובר במרכז המלבן, ומקביל לשתיים מצלעותיו הנגדיות.
בהתאם להגדרה המכלילה של פאה, לגליל יש שלוש פאות.
תכונותיו של גליל שרדיוסו וגובהו , הן
שטח פני המעטפת (לא כולל שני הבסיסים) הוא
עבור נפח נתון, הגליל בעל שטח הפנים הקטן ביותר מקיים .
בדומה, עבור שטח פנים נתון, הגליל בעל הנפח הגדול ביותר מקיים .
פריסה של גליל מעגלי ישר בנויה ממלבן, ושני עיגולים חופפים הצמודים לשניים מהניצבים הנגדיים שלו.
המלבן הוא צורת מעטפת הגליל, לאחר ששוטחה, והעיגולים הם למעשה בסיסי הגליל השומרים על צורתם.
כל אחד מהניצבים הצמודים לעיגולים שווה באורכו להיקף העיגול הצמוד אליו, ואורך שני הניצבים הנותרים שווה לגובה הגליל.
בגאומטריה דיפרנציאלית ניתנת למושג גליל הגדרה רחבה יותר: גליל הוא כל משטח ישרים הבנוי כולו מישרים מקבילים.
מישור המאונך לאחד מישרי המשטח, בהכרח יהיה מאונך לשאר הישרים, וצורת החתך של המישור עם המשטח, מאפיינת למעשה את המשטח כולו.
כך למשל, משטח שצורת החתך שלו היא אליפסה, נקרא גליל אליפטי.
הקואורדינטות הקרטזיות של גליל זה הן:
ו- הם אורכי מחצית צירי האליפסה.
כאשר שווה ל- מתקבל גליל מעגלי.
בהתאם להגדרה זו, גליל יכול להיות משטח, שצורת החתך שלו היא לאו דווקא סגורה.
דוגמאות לכך הם הגליל הפרבולי והגליל ההיפרבולי.
גליל או בשמו הלועזי צילינדר, הוא עצם או כלי כלשהו שצורתו דומה לצורה הגאומטרית גליל.
אורכו, קוטרו וגודלו יכולים להשתנות בהתאם לשימוש הכלי.
הגליל יכול להיות חלול (בעל דפנות בלבד), אטום או אטום למחצה.
בתחומי המדע וההנדסה נעשה שימוש נרחב בצורה הגלילית בשל מאפייניה המכאניים, המאפשרים עמידות גבוהה בפני לחצים פנימיים וחיצוניים.
במכניקה יש לגליל שימושים מגוונים:
כחלק מציר סיבוב (כגון גל ארכובה של כלי רכב מנועיים) .
כחלק המורכב עם גלילים נוספים להעברת תנע או הזזת רכיבים נעים (למשל מערכת הילוכים, או צילינדר מנעול).
העברת או דחיסת חומר כלשהו בווקטור מסוים - למשל צינור או בוכנה.
ידית אחיזה של כלי עבודה רבים מעוצבים בצורת גליל היות שלכף היד האנושית נוח לאחוז בגליל.
לדוגמה: כלי כתיבה, מקל מטאטא או מגרפה.
קיפול יריעה (כאשר ההיטל בצורת ספירלה) או גלגול כבל, בתנאי שגמישות החמר מספקת.
גלייבה (בגאלית סקוטית Glayva) הוא ליקר מויסקי סקוטי, תערובת תבלינים, טנג'רין, קינמון ודבש.
הסיסמה של המשקה הוא: "הליקר הטוב בעולם".
הגלייבה מיוצר בעיירה ליית' שבסקוטלנד הוא מיושן בחביות עץ למשך שנתיים, ומקובל לשתות אותו "נקי", או עם קרח.
מקורו של השם של הליקר הוא מגאלית ומשמעותו הוא טוב מאוד.
גליי (Glay, נכתב לעיתים כ־GLAY) היא להקת רוק מהוקאידו שביפן, שהוקמה על ידי הגיטריסט Takuro והזמר Teru בשנת 1988, בהיותם בבית ספר תיכון.
גליי מלחינה בעיקר מוזיקת פופ ורוק, אך לעיתים משתמשת במרכיבים מסגנונות מוזיקליים שונים, ביניהם רגאיי וגוספל.
נכון ל־2008, הלהקה מכרה כ־28 מיליון תקליטים של 43 סינגלים ו־23 מיליון עותקים של 14 אלבומים.
נכון לאוגוסט 2010, גליי מכרה כ־37.5 מיליון עותקים ביפן, ועל פי נתוני אוריקון שהוצגו בתוכנית הטלוויזיה "Music Station", היא ממוקמת במקום השביעי מבחינת המכירות ביפן.
גליי הוקמה כלהקת תיכון בשנת 1988, כשביקש Teru מ־Takuro, חברו לכיתה, לנגן בתופים.
השניים מצאו בסיסט אך לא הצליחו למצוא זמר ללהקה.
Teru הקליט את עצמו שר ונתן את ההקלטה ל־Takuro.
יחד הם החליטו שהוא יהיה הסולן, והחליטו למצוא אדם אחר לנגן בתופים.
בחיפושם אחר גיטריסט, דחה Hisashi את הצעתם מכיוון שהיה חבר בהרכב פאנק/רוק בשם "ארי", שהתאים יותר לטעמו במוזיקה.
בסופו של דבר, לאחר התפרקותה של ארי, הוא הצטרף ללהקה כגיטריסט הראשי.
עד לסיום לימודיהם של Takuro ו־Teru נהנתה הלהקה מהצלחה מקומית מסוימת.
לאחר סיום הלימודים של Hisashi בשנת 1990, עברה הלהקה לטוקיו בניסיון להרחיב את הקריירה המוזיקלית שלהם.
עם זאת, הבסיסט והמתופף נשארו ב־Hakodate.
אף על פי שהיו להקה די מצליחה ב־Hakodate, לא היה קל להתחיל קריירה מוזיקלית בטוקיו.
ההופעות שלהן משכו מספר מועט של אנשים, והיו להם אף הופעות אליהן לא הגיע אף אדם.
מועדוני הופעות חיות רבים לא קיבלו אותם מכיוון שהם לא התאימו לסגנון המוזיקלי שלהם.
חברי הלהקה נאלצו לשלב את קריירת המוזיקה שלהם עם משרות עבודה חלקיות, והם נתקלו בקשיים כלכליים רבים.
בזמן הזה, החלו חברי הלהקה לעזוב ולהצטרף אליה לעיתים קרובות.
כשהבסיסט של הלהקה עזב, Takuro ידע שג'יירו, שהיה מהעיר שלהם גם כן וניגן בלהקת האינדי Pierrot עבר לטוקיו, והוא הזמין אותו להצטרף ללהקה.
ג'יירו סירב בטענה שהוא כבר מצא את הסגנון המוזיקלי המתאים לו.
באחת מההופעות שלהם Takuro ביקש ממנו למלא את מקום הבסיסט שחסר, ומאז אותה הופעה המשיך לקבל הזמנות לנגן איתם.
בסופו של דבר, ג'יירו הצטרף באופן רשמי כבסיסט של הלהקה.
חברי הלהקה קידמו אותה על ידי חלוקת פליירים ברחוב, וחלוקת הקלטות דמו.
בסופו של דבר הם הפכו למוכרים יותר במועדוני ההופעות בטוקיו, וקהל רב יותר החל להגיע להופעותיהם.
לאחר שראה אחת מההופעות שלהם (באוקטובר 1993), הציע להם Yoshiki, המתופף והפסנתרן של להקת X Japan חוזה עם חברת התקליטים שלו אקסטזי רקורדס.
ב־1994 הם הוציאו את אלבומם הראשון Hai to Diamond ואת הסינגל הראשון Rain.
לאחר יציאת האלבום, גליי הפכה ללהקה מעט פופולרית יותר.
הסינגל הרביעי שלהם, "Freeze My Love" הגיע על עשרים המקומות הראשון באחד ממצעדי הפזמונים היפניים, כאשר נכנס היישר אל המקום ה־19. חודשיים מאוחר יותר, הגיע אלבומם השני "Speed Pop" אל המקום השמיני במצעד, וב־1996, כבש אלבומם "Beat Out!" את פסגת המצעד.
השיר סומן כנקודת מפנה בקריירה המוזיקלית של הלהקה.
אלבומם הבא, "Beloved" שיצא לאור באותה שנה, היה האלבום הראשון שלהם שמכר יותר ממיליון עותקים.
ב־1996 גליי הופיעו לראשונה ב־Budokan (זירת תיאטרון בטוקיו) עם סיבוב ההופעות "Beat Out!
הלהקה הגדירה את ההופעה כהתגשמות החלום הגדול ביותר שלהם.
באוגוסט 2007 הסינגל ה־12 שלהם, "However" שהה בפסגת המצעד במשך שבועיים, ולאחר שבוע חזר אליה למשך שלושה שבועות רצופים.
מאז, הלחינה גליי מספר להיטים, כאשר רובם הגיעו לפסגת המצעדים ביפן.
בין 1997 ל־2000 הוציאה גליי שישה סינגלים שמכרו מעל מיליון עותקים, והייתה ללהקה השלישית במספר הלהיטים שלה שמכרו מעל מיליון עותקים ביפן.
הסינגל "Yuuwaku" שלהם דורג במקום הראשון במצעד השנתי של 1998 של חברת אוריקון.
ב־1999, דורג הסינגל "Winter, Again" של הלהקה במקום השני במצעד השנתי, וזכה בפרס "Grand Prix" בטקס פרסי התקליטים היפני, פרס שנחשב לפרס החשוב ביותר מפרסי המוזיקה היפניים.
האלבומים שלהם הצליחו גם כן; Pure Soul, Heavy Gauge ואף אלבום האוסף Drive: Glay Complete Best מכרו כל אחד יותר משני מיליון עותקים.
הצלחת הלהקה הייתה גדולה עד כדי כך שב־1998, קרסה חברת טלפון יפנית בגלל כמות המעריצים הגדולה שניסו להזמין כרטיסים לסיבוב ההופעות הבא שלהם.
באותה תקופה, זכתה הלהקה במספר פרסים.
אלבומם "Review - Best of Glay" נשאר במקום הראשון של מצעדי אוריקון במשך חמישה שבועות רצופים, והיה לאלבום הנמכר ביותר ביפן עד אז.
הסינגל-וידאו שלהם "Survival" מכל כ־900,000 עותקים, והוא ה־DVD/וידאו הנמכר ביותר ביפן בכל הזמנים.
באותה שנה, ההופעה "Expo" שלהם הביאה קהל של כ־200,000 אנשים.
Takuro תיאר את Expo כחלום הגדול ביותר שלהם שהתגשם.
כשאלבומם "Heavy Gauge" יצא לאור באוקטובר 1999, כתב Takuro באתר הרשמי שלהם קטע מיומן, בו הוא אומר שהאלבום מתאר את רגשותיו באותה העת.
הוא לא הרגיש שמחה, אלא ריקנות, ולא ידע מה לעשות לאחר שהלהקה עשתה כל מה שהם רצו.
האלבום סימל תחילתה של דרך חדשה עבור הלהקה.
בשנת 2000, שקלה הלהקה להתפרק, לאחר שהוציאו את אלבום האוסף השני שלהם.
האוסף יצא בעקבות המלצתה של הזמרת יוקי איסויה, שלהקתה, ג'ודי ומארי התפרקה.
לאחר התקופה הזו, בה הצליחה הלהקה מאוד, ושמרה על סגנון מוזיקלי דומה בשיריה, חלק מהמעריצים התאכזבו מאלבומם "One Love", בעיקר בגלל השוני שלו ביחס לאלבומיהם הקודמים.
האלבום שילב מוזיקת פופ, אקספירימנטל, ואף R&B.
אלבומם "Unity Roots and Family, Away" כלל בעיקר שירים בעלי קצב איטי, והושפע מסגנונות מוזיקליים נוספים (גוספל, ראפ), והאלבום כונה באינטרנט "האלבום הגרוע ביותר אי פעם".
על אף התגובות על האלבומים האלו, הגיעה גליי אל המקום הראשון עם שני האלבומים, וסיבוב ההופעות שלהם ביפן המשיך להצליח.
ב־2003, חתמה הלהקה על חוזה עם חברת התקליטים EMI מיוזיק יפן על סך 4 מיליארד ין.
תחת חברת התקליטים הזו, הוציאה גליי את הסינגל-DVD הראשון שלה "Itsuka", ואת שני אלבומי הבי-סייד הראשונים שלהם.
בנוסף, הוקם ב־2003 מוזיאון אומנות "Art Style of Glay" שהוקדש להם.
המוזיאון נשאר פתוח עד שנת 2007.
בשנת 2004, חגגה גליי 10 שנים לתחילת פעילותה.
ללהקה היו מספר חגיגות לציון התאריך.
הלהקה הציגה את סיבוב ההופעות "Rock Shock vol.
3" לרגל החגיגות בשנת 2003. במרץ של 2004, הוציאה הלהקה לאור את האלבום "The Frustrated", שלווה בסיבוב ההופעות "Glay Concert Tour 2004 X-Rated", ומאוחר יותר "Glay Arena Tour 2004 "The Frustrated" -Extreme-"".
בשנת 2005, הלהקה לקחה הפסקה זמנית מפעילות; בשנה זו, הסינגל היחיד שהוציאה הלהקה היה שיתוף פעולה עם "Exile".
למעשה, היה זה שיתוף הפעולה הראשון של הלהקה.
Scream, שיצא לאור תחת חברת התקליטים של Exile, היה לשיר החמישי הנמכר ביותר באותה השנה.
בקיץ של שנת 2005, הקים ג'יירו להקה יחד עם הגיטריסט של הלהקה "The Pillows" והמתופף של "Straightener".
שמה של הלהקה היה "The Predators".
הלהקה ניגנה בפסטיבלים בקיץ, ואף הוציאה מיני-אלבום בשם "Hunting!".
הלהקה הקליטה גרסת כיסוי לשיר "Aku no Hana" של "Buck-Tick" עבור דיסק מחווה.
על אף שנטען שהלהקה לקחה הפסקה למנוחה, מאוחר יותר התברר שחברי הלהקה התפצלו מהסוכנות הקודמת שלהם.
עובדה זו עיכבה במידה מסוימת את עבודתה של הלהקה.
בפברואר 2006, שברה הלהקה את השקט, והופיעה ב־Zepp Tokyo וכן בבודוקן.
חברי הלהקה הופיעו עם השירים הישנים שלהם, וכן הציגו חלק מהחומרים החדשים שהם כתבו.
זו הייתה התחלה של מסע פרסום בשם "Re-Birth" לקידום חזרתה של הלהקה למוזיקה.
בחודש שלאחר מכן, הקליטה הלהקה שיתוף פעולה יחד עם הסולן לשעבר של הלהקה "Boøwy", Kyosuke Himuro.
השיר נקרא "Answer" והוא יצא לאור כסינגל.
לאחר יציאת הסינגלים החדשים שלהם, החלה הלהקה בסיבוב הופעות בשם "Rock 'n' Roll Swindle -Re-Birth-" שנמשך מ־2006 עד 2007.
ב־31 בינואר 2007 הוציאו גליי את אלבום האולפן העשירי שלהם, "Love Is Beautiful".
האלבום הגיע למקום הראשון ביפן, והיה העשירי שלהם להגיע להישג זה.
עד אז, הייתה גליי להקת הבנים עם מספר האלבומים הגדול ביותר שהגיעו אל פסגת המצעד, אך מאוחר יותר עקפה אותם הלהקה Mr.
באותה תקופה, הופיעו חברי הלהקה בהופעות חיות רבות.
גם הלהקות שהקימו ג'יירו ו־Teru ו־Hisashi הופיעו בפסטיבלים שונים.
מיועד בעיקר לפגיעה בעשבוניים חד-שנתיים, הגדלים בקרבה לשדות חקלאיים.
הגלייפוסט הוא קוטל העשבים הנפוץ ביותר לשימוש ברחבי העולם, וגם בישראל (נכון ל-2015).
הגלייפוסט פותח ונרשם כפטנט על ידי חברת "מונסנטו" ב-1974 תחת השם המסחרי "ראונד-אפ".
תוקף הפטנט פג בארצות הברית בשנת 2000. שיטת הפעולה של חומר ההדברה מבוססת על פגיעה בפעילות אנזים המעורב ביצירת חומצות אמינו.
חומר ההדברה נספג בצמח באמצעות העלווה.
עם השנים, פיתחה חברת "מונסנטו" זני צמחים חקלאיים טרנסגניים שעמידים לפעולת הגלייפוסט, תחת שם המותג "ראונד-אפ רדי" (roundup ready).
בכך מתאפשר לחקלאים שימוש נרחב בגלייפוסט לצורך הדברת העשבים, ללא חשש לפגיעה בגידול החקלאי.
מאז שנות ה-90, מרבית גידולי הסויה, התירס והכותנה בארצות הברית הם צמחים מהונדסים גנטית ועמידים לגלייפוסט, רבים מהזרעים חברת "מונסנטו" שילבה את שיווק הזרעים של הצמחים הטרנסגניים שפיתח עם מכירת קוטל העשבים "ראונד-אפ".
עם זאת הזרעים שמכרה "מונסנטו" היו עקרים, כך במקום שהחקלאים יוכלו להפיק זרעים מהיבולים ולזרוע אותם בעונה הבאה, הם נדרשו לקנות מחדש כל שנה את הזרעים של "מונסנטו".
החברה טענה כי השימוש בזרעי "ראונד-אפ רדי" מפחית את הצורך בשימוש בקוטלי עשבים קשים יותר.
מתנגדים טוענים, בתמיכת מחקרים מדעיים, כי זנים חדשים ועמידים של עשבים נוצרו בתהליך של אבולוציה מואצת, בעקבות השימוש בזרעים ובהדברה המשולבים.
טענות נוספות כוללות היסחפות זרעים עקרים לשדות סמוכים של חקלאים שלא זרעו אותם, והפיכת היבולים הפוריים לעקרים.
המוצרים של מונסנטו, נטען נגד החברה, מעניקים תמריץ לחקלאים לעבור לגידולים אחידים וגם עלולים לסכן את אספקת המזון במקרה של פגיעה ספציפית בהם.
לאחר פקיעת הפטנט של "מונסנטו" החלו המתחרים שלה גם לייצר "גלייפוסט", בהן חברת "מכתשים אגן" (לימים חברת "אדמה פתרונות לחקלאות"), שהחל מ-1991 הייתה המפיצה הרשמית של המוצר בישראל.
התחרות הגוברת הביאה לירידת מחירים של ה"גלייפוסט" ולהגדלת תפוצתו בעולם.
בתחילת 2010 דיווחה החברה "מונסנטו" על הפסד רבעוני לאחר שהכנסותיה ירדו ביותר משליש עקב הירידה במכירות של "ראונד-אפ".
בהמשך אותה שנה פרסמה אזהרת רווח נוספת.
באוקטובר 2010 חתמה חברת "מכתשים אגן" על הסכם שיתוף פעולה עם "מונסנטו", במסגרתו קיבלה "מכתשים אגן" רישיון להשתמש בסימן המסחרי "Roundup Ready PLUS".
ב גדל השימוש החקלאי ב"גלייפוסט" בעולם פי 15, ופי 300 בארצות הברית מאז השקתו ב-1974. ב-2016 פורסם מחקר שמצא כי מדי שנה משתמשים חקלאים ב–747 מיליון קילוגרם שלו, כשקרוב למחצית מהכמות מיועדת לריסוס גידולי סויה.
נכון לשנת 2024 חברת "אדמה פתרונות לחקלאות" היא בין היצרנים הגדולים בעולם של "גלייפוסט" (שמשווק בישראל לציבור תחת שם המותג "גליפוגן").
במרץ 2015, הוכרז החומר כ"מסרטן סביר בבני אדם" על ידי ארגון הבריאות העולמי, אולם בבדיקה חוזרת שנערכה בנובמבר 2015 על ידי האיחוד האירופי נמצאו ליקויים באופן ביצוע הבדיקות.
האיחוד האירופי ביצע סדרת בדיקות חדשה, יסודית ומעמיקה, ובסופה הוכרז שמדובר בחומר שאינו רעיל ואינו מסרטן.
בפברואר 2019 מצא מחקר חדש שנערך באוניברסיטת וושינגטון כי השימוש בגלייפוסט מעלה את הסיכון לכמה סוגי סרטן ביותר מ-40%.
בתגובה מספר מדינות החליטו להוציא בהדרגה את החומר מחוץ לחוק.
מנגד, הסוכנות האמריקאית להגנת הסביבה פרסמה ב-2020 הודעה מרגיעה, שלפיה החומר אינו מהווה סכנה לבריאות האדם אם משתמשים לפי הוראות היצרן (בין השאר שיש להסתלק ממקום הריסוס למשך 12 שעות).
בישראל אושר שוב ב-2021 שה"גלייפוסט" בטוח לשימוש בחקלאות ובגינון, מאחר שהוא מחומרי ההדברה הפחות מסוכנים, מדורג בדרגת רעילות 4 (הנמוכה ביותר), מתפרק מהר ולא מורחף בקלות לאוויר.
עם זאת עמותת אדם טבע ודין טוענת שבישראל אין הקפדה על ביצוע הוראות היצרן והריסוס שלו נפוץ לדוגמה בגינות ציבוריות, בזמן ששוהים בהן אנשים; וכך גם מצא תחקיר שערך אתר "זמן ישראל".
באוגוסט 2018 חבר מושבעים בסן פרנסיסקו פסק לטובתו פיצויים בסך 289 מיליון דולר.
במאי 2019 חבר מושבעים בקליפורניה הורה לשלם פיצויים של יותר מ-2 מיליארד דולר לבני זוג חקלאים שחלו בסרטן אחרי שהשתמשו ב"ראונדאפ".
ביוני 2020 הסכימה חברת "באייר", שרכשה את "מונסנטו", לשלם יותר מ-10 מיליארד דולר כדי ליישב ולסיים את כל התביעות בעניין "ראונדאפ" בארצות הברית.
גליינור פלט (בהולנדית: Glynor Plet; נולד ב-30 בינואר 1987 באמסטרדם) הוא כדורגלן עבר הולנדי ששיחק בעמדת החלוץ
פלט החל את הקריירה שלו ככדורגלן בקבוצות דן בוס (2005–2007) וליסה (2007–2008) מהליגות הנמוכות בהולנד.
בעונת עבר לטלסטאר ספורטקלאב מליגת המשנה.
בעונתו השנייה סיים עם 20 שערים ומשך את עיניהן של הקבוצות הבכירות.
ב-27 במאי 2010 חתם על חוזה לשלוש שנים עם אופציה לשנה נוספת בקבוצת הראקלס אלמלו מליגת העל ההולנדית.
ב-7 באוגוסט 2010 ערך את הופעת הבכורה שלו ואף הבקיע שני שערים בניצחון 0:3 נגד וילם II.
בינואר עבר פלט לטוונטה ואחרי חצי שנה הושאל לראסינג גנק מליגת העל הבלגית.
ב-20 בספטמבר 2013 הגיע לישראל וחתם בקבוצת הפועל באר שבע.
כעבור עשרה ימים ערך את הופעת הבכורה שלו במועדון, במשחק נגד בני יהודה תל אביב, והבקיע את שער הבכורה שלו בדרך לניצחון 1:2. בסך הכל כבש בעונה זו 11 שערי ליגה, וסייע לקבוצה לסיים במקום השני בליגת העל.
על אף שהחזיק בחוזה לעונה נוספת בבאר שבע, ב-8 ביולי 2014 הודיע פלט על ניצול סעיף היציאה מחוזהו, ולמחרת חתם לשלוש שנים בקבוצת זולטה ורכם מליגת העל הבלגית.
ב-27 ביולי 2014, ערך פלט את הופעת הבכורה שלו במדי זולטה ורכם בניצחון קבוצתו 2:0 על קורטרייק.
ב-10 באוגוסט 2014, כבש פלט את שער הבכורה שלו בקבוצה בתיק 1:1 מול קלאב ברוז'.
בינואר 2015 הושאל לגו אהד איגלס עד לסוף העונה.
ב-7 בספטמבר 2015 חזר פלט לישראל וחתם לשנתיים בקבוצת מכבי חיפה.
ב-12 בספטמבר 2015 ערך את הופעת הבכורה שלו בקבוצה, כשעלה כמחליף בדקה ה-69, אך הורחק בכרטיס אדום לאחר שפגע ללא כדור באברהם פאס לקראת סיום המשחק.
בעקבות הפגיעה הורחק פלט משלושה משחקים על ידי בית הדין של ההתאחדות לכדורגל.
ב-24 באוקטובר ערך את הופעתו השנייה בקבוצה, וכבש את שער הבכורה שלו בניצחון 0:4 על הפועל עכו.
בתחילת ינואר 2016, במשחק נגד קבוצתו הקודמת בישראל, הפועל באר שבע, ספג פלט בפעם השנייה בעונה זו כרטיס אדום ישיר לאחר שפגע בפניו של השוער דודו גורש בניסיון להגיע לכדור שנמסר אליו.
במהלך חצי גמר גביע המדינה כבש פלט צמד שערים בשתי דקות, אך לאחר הצמד נפצע והוחלף, כשקבוצתו מנצחת לבסוף 1–3. מכבי חיפה המשיכה וזכתה בגביע לאחר ניצחון 0:1 על מכבי תל אביב במשחק הגמר.
ב-10 בינואר 2017 חתם פלט באלניהספור הטורקית.
פלט ערך את משחקו הרשמי האחרון ב-22 במאי 2017, ומאז נודה בקבוצה ולא שיחק, כשהוא מסרב לוותר על חוזהו ובקבוצה מסרבים להשלים את שכרו ולשחרר אותו.
ב-23 ביולי 2019 עבר בהעברה חופשית לטלסטאר ספורטקלאב מליגת המשנה ההולנדית, במדיה פרץ בצעירותו.
גליזה 83.1, נקרא גם TZ בטלה וכן LHS 11, הוא ננס אדום הנמצא בקבוצת הכוכבים טלה במרחק של 14.5 שנות אור (4.45 פארסק) מכדור הארץ.
לכוכב בהירות נראית מדרגה 12.298, בשל בהירותו הנמוכה הכוכב עמום מכדי שיראה בעין בלתי מזוינת.
הכוכב הוא כוכב מסוג כוכב הבזק, מה שאומר שהוא יכול להגביר את בהירותו לפרקי זמן קצרים ובשל כך קיבל את הסימון של כוכב משתנה, TZ בטלה.
גליזה 784 (נקרא גם LHS 3531) הוא ננס אדום בעל סיווג ספקטרלי של M0V הממוקם בקבוצת הכוכבים טלסקופ במרחק של 20.2 שנות אור (6.20 פארסק) מכדור הארץ.
לכוכב בהירות נראית מדרגה 7.966.
גליזה 673 (נקרא גם LHS 447) הוא כוכב הסדרה הראשית כתום אשר ממוקם בקבוצת הכוכבים נושא הנחש.
הכוכב בעל סיווג ספקטרלי של K7V.
הכוכב ממוקם במרחק 25 שנות אור מהשמש.
למרות קרבתו הוא עמום מכדי להיראות בעין בלתי מזוינת מכדור הארץ.
הוא מסתובב סביב עצמו באיטיות.
גליזה 65 (מגרמנית: Gliese 65), נקרא גם לוּיטן 726-8 הוא כוכב כפול המורכב מזוג ננסים אדומים הנמצאים במרחק של 8.7 שנות אור ממערכת השמש בקבוצת הכוכבים לווייתן.
זו אחת ממערכות הכוכבים הקרובות ביותר לכדור הארץ אך בהירותה הנמוכה לא מאפשרת להבחין בה ללא טלסקופ.
המערכת התגלתה בשנת 1948 על ידי האסטרונום ההולנדי וילם יקוב לויטן שהכניס אותה תחת הציון Luyten 726-8 לקטלוג הכוכבים בעלי תנועה עצמית גדולה, שכן המערכת נעה ביחס לשאר הכוכבים במהירות זוויתית של 3.37 שניות קשת בשנה.
לויטן עצמו גילה יותר מאוחר שמדובר בזוג כוכבים ולא בכוכב בודד.
שני הננסים מקיפים זה את זה במסלול אליפטי כך שהמרחק ביניהם משתנה מ-2.1 יחידות אסטרונומיות ועד ל-8.8 יחידות אסטרונומיות וזמן ההקפה הוא 26.5 שנים.
שני בני הזוג הם כוכבי הבזק ולכן קיבלו שניהם גם ציון של כוכבים משתנים.
גליזה 65 A נקרא גם BL בלווייתן וגליזה 65 B נקרא גם UV בלווייתן.
גליזה 65 A הוא ננס אדום מסוג ספקטרלי M5.6Ve עם מסה של כעשירית מסת שמש, רדיוס של כ-0.14 רדיוס שמש וטמפרטורת פני השטח שלו היא כ-2,800 קלווין.
הוא מאיר בעוצמה של כ-50 מיליוניות מעוצמת ההארה של השמש באור נראה, אך יותר מפי 20 מכך באור תת-אדום.
מסתו הנמוכה קרובה מאוד לגבול התחתון שמאפשר היתוך גרעיני של מימן ולו הייתה נמוכה ב-20% הוא היה ננס חום.
לויטן עצמו גילה את ההשתנות של גליזה 65 A קצת אחרי גילויו, וזיהה שהוא כוכב משתנה מתפרץ מסוג כוכב הבזק ובשל כך קיבל הכוכב את הציון BL בלווייתן.
לעומת זה לויטן לא זיהה שגם בן הזוג הוא כוכב הבזק, למרות שההתפרצויות של גליזה 65 B חזקות בהרבה.
מעט אחרי שלויטן גילה את היותו של גליזה 65 A כוכב משתנה, גילו האסטרונומים אלפרד ג'וי ומילטון הומסון שגם גליזה 65 B משתנה והוא קיבל את הסימון UV בלווייתן.
מהר מאוד התברר שההתפרצויות של UV בלווייתן חזקות בהרבה משל BL בלווייתן והשינוי בבהירות שלו מגיע עד ל-6 דרגות בהירות, כלומר הבהירות גדלה פי 250 ומגיעה לדרגת בהירות 6.8. בשל ההתפרצויות הדרמטיות שלו, הפך UV בלווייתן לאב-טיפוס של כוכבי הבזק והם נקראים על שמו גם "משתני UV בלווייתן".
גליזה 65 נמצא במרחק של כ-2.9 שנות אור מהכוכב τ בלווייתן, שנראה ממנו ככוכב בהיר במיוחד עם דרגת בהירות נראית 0.4. ניתן להיעזר בקרבה זו על מנת לאתר את גליזה 65 באמצעות טלסקופ, כ-2.3 מעלות מדרום-דרום-מערב ל-τ בלווייתן.
במרחק של כ-3.5 שנות אור מגליזה 65 נמצא כוכב ההבזק YZ בלווייתן, אך הוא לא ניתן לראייה בעין אנושית ללא ציוד עזר ממרחק זה.
במרחק של כ-5 שנות אור ממנו נמצא הכוכב ε בארידנוס.
גליזה 65 נע בכיוונו ובעוד כ-31,500 שנים הוא יחלוף במרחק קטן משנת אור אחת ממנו ואז ε בארידנוס יראה ממנו ככוכב בהיר במיוחד עם בהירות מדרגה 1.5-.
לפני כ-29,000 שנים היה גליזה 65 במרחק של כ-7.2 שנות אור ממערכת השמש, אך מאז הוא הולך ומתרחק וכיום ממרחק של 8.7 שנות אור, השמש תראה ממנו ככוכב בהיר למדי עם דרגת בהירות 2.
גליטר פורס היא סדרת אנימה יפנית מסוג שוג'ו שנוצרה על ידי חברת "טואי אנימציה" ומהווה חלק מזיכיון המאנגה "Pretty cure" שנוצר על ידי איזומי טודו.
הסדרה שודרה לראשונה ביפן ב-5 בפברואר 2012, ובישראל בשנת 2017 בערוץ זום.
חברת "נטפליקס" רכשו את הסדרה, והתחילו לשדר אותה החל מה-18 בדצמבר 2015. לסדרה יש 2 עונות ובהן 40 פרקים באורך 23 דקות.
שפת המקור של הסדרה היא יפנית, אך היא דובבה לשפות נוספות, ביניהן: אנגלית ועברית.
בשנת 2013 נוצרה לסדרה סדרת המשך בשם "גליטר פורס דוקי דוקי", אשר מציגה עלילה מקורית משל עצמה.
הסדרה שודרה בישראל בשנת 2017 בדיבוב לעברית, גם בערוץ זום.
העלילה מספרת על חמש נערות אשר משיגות כוחות גליטר, שבעזרתם הן נלחמות ברשעים שונים שהופכים את כדור הארץ ואת ממלכת ג'ובילנד לאפלים.
אמילי - גליטרית המזל - הראשונה בחבורת הגליטר פורס, צבע בגד - ורוד.
אמילי אולי טיפה "ילדותית" מהשאר אך היא גם זאת שהקימה עם קנדי את הגליטר פורס.
בעלת כוחות נצנצים, מהלך מיוחד: סופת נצנצים.
קלסי - גליטרית השמש - השנייה בחבורת הגליטר פורס, צבע בגד - כתום.
חובבת ספורט (במיוחד כדורעף) ואף פעם לא תוותר.
תחרותית מאוד וממש ממש חזקה.
עובדת במסעדה המשפחתית של הוריה.
בעלת כוחות אש, מהלך מיוחד: אש הניצוץ.
לילי - גליטרית השלום - השלישית בחבורת הגליטר פורס, צבע בגד - צהוב.
חובבת ציור רובוטים וגיבורי על וממש רגשנית וביישנית.
בוכה כמעט מכל דבר אבל זה לא אומר שהיא לא תחשמל (הכוח שלה) מישהו עבור חברותיה.
בעלת כוחות חשמל, מהלך מיוחד: ברק מנצנץ.
אפריל - גליטרית האביב - הרביעית בחבורת הגליטר פורס, צבע בגד - ירוק.
יש לה שישה אחים קטנים שהיא תמיד לצידם (עבורם היא "הגיבורה" שלהם) ולכן היא מאוד טובה עם ילדים קטנים.
טובה בכל סוג ספורט-אתלטית (מרבה לשחק בעיקר כדורגל).
פוחדת מכמה דברים כגון: חרקים, רוחות רפאים וגבהים.
נאמנה ותמיד מסתכלת קדימה גם אם זה נראה אבוד.
בעלת כוחות רוח, מהלך מיוחד: מכת נצנצים.
קלואי - גליטרית הרוח - החמישית בחבורת הגליטר פורס, צבע בגד - תכלת/כחול.
חברה במספר מועדונים וכולם מחפשים להיות בחברתה.
בעלת כוחות קרח, מהלך מיוחד: סערת נצנצים.
אולריק - זאב מאונש המזמן ליצנים מרושעים להילחם בגליטריות.
במקור פיקסי שכושף בשם ריקי מהאגדה של שלושת החזירונים ומהאגדה של כיפה אדומה.
ברוט - טרול אדום ושמן בעל אלה שמשמשת לו כוחות רשע.
מפצה את הטיפשות שלו על ידי כוחו הרב.
במקור פיקסי שכושף בשם רופוס.
ברוהה - מכשפה שנוהגת לעיתים להמציא כל מיני המצאות, שאורליק וברוט מחשיבים אותם לסתם גרוטאות ומשליכים אותם החוצה.
מסוף העונה הראשונה יכלה להפוך את עצמה לגרסה צעירה יותר של עצמה.
במקור פיקסית שכושפה בשם מרג'י מהאגדה של שלגיה.
רסקל - ליצן בלתי מנוצח המשתמש בקלפים ענקים, מרכיב על עינייו מסכה.
נתן לברוט, אולריק וברוהה את כוחותיהם כשאלה הרגישו מנודים.
תרם את כוחותיו לנוגו בפרק 17 בעונה השנייה.
הקיסר נוגו - מנהיג ארבעת הרשעים.
ליצן מפחיד ומרושע אשר רצה להשמיד את היקום כולו.
המנהיג של מפלצות הליצן ושל רקסל, ברוט, אורליק וברוהה.
נוצח על ידי כוח האהבה של הגליטר פורס.
גליטר פורס הצללים - גרסה אפלה של הגליטר פורס שאותה יצר רסקל.
הופיעו רק בעונה השנייה בפרק 17 בלבד.
פופ - פיקסי ממין זכר שעוזר לגליטריות.
הקימה עם אמילי את הגליטר פורס.
מתגוררת אצל אמילי, ונוהגת לעיתים להשתמש באוזניה, כמו בשיער, להחלפת תסרוקות.
קיבלה את תכשיט הניסים לאחר שהכוח בשעון הנסיכה התמלא.
הוכתרה למלכתה החדשה של ג'ובילנד במקומה של אימה.
אופוריה - המלכה המקורית של ג'ובילנד.
הייתה רדומה במשך כל הסדרה.
העניקה לגליטר פורס את כוח הנסיכה ואת השעון המלכותי.
גלייזר דירקס DG-200 הוא דאון מתוצרת יצרנית הדאונים הגרמנית "DG Flugzeugbau GmbH" אשר יוצר בין השנים 1977–1983.
דירוג קטגוריה לקבוצת דאון: "Glider competition classes" - לקטגוריה "Schleicher ASW 27" (משקל מקסימלי - 525 ק"ג).
מוטת כנפיים: 15/17 מטר (בשנת 1978 מוטות הכנפיים הורחבו ל-17 מטר).
משנת 1978 סיבי כנף בנויות מ-סיבי פחמן מחוזקים פולימר ("Carbon fiber reinforced polymer" ).
שיעור ירידה מינימלי: 0.59 מטר / דקה.
עומס כנף מינימלי: 31.7 ק"ג למ"ר (דגמי מוטת כנפיים 15 מטר).
עומס כנף מינימלי: 28.8 ק"ג למ"ר (דגמי מוטת כנפיים 17 מטר).
עומס כנף מקסימלי: 45.0 ק"ג למ"ר (דגמי מוטת כנפיים 15 מטר).
עומס כנף מקסימלי: 42.6 ק"ג למ"ר (דגמי מוטת כנפיים 17 מטר).
אזור הכנף המוקפת במישור האופקי: 10.0 מטר (דגמי מוטת כנפיים 15 מטר).
אזור הכנף המוקפת במישור האופקי: 10.57 מטר (דגמי מוטת כנפיים 17 מטר).
הזדקרות - 62 קמ"ש (דגמי מוטת כנפיים 15 מטר).
הזדקרות - 57 קמ"ש (דגמי מוטת כנפיים 17 מטר).
יחס גלישה (שיעור איבוד גובה ביחס למרחק האופקי) - 45.5 מטר (דגמי מוטת כנפיים 15 מטר).
יחס גלישה (שיעור איבוד גובה ביחס למרחק האופקי) - 42.5 מטר (דגמי מוטת כנפיים 17 מטר).
דגם שהחליפו: "Glaser-Dirks DG-300" (יוצר משנת 1983, יוצרו 511 יחידות).
גליי (בהונגרית: Gelej) הוא כפר במחוז בורשוד-אבאוי-זמפלן שבצפון מזרח הונגריה.
כמו יישובים רבים באירופה, אוכלוסיית גליי קטנה משמעותית בעשרות השנים האחרונות, מ-731 תושבים בשנת 1990 ל-604 תושבים בשנת 2018 (ירידה של כ-17%).
בגליי חיו מעט יהודים ובמקום קיים בית קברות יהודי.
גליטר פורס דוקי דוקי היא סדרת אנימה יפנית המופנית לנערות צעירות מז'אנר מאהו שוג'ו שהופקה על ידי טואי אנימציה ומשמשת כדור שמיני לזיכיון "Pretty Cure" .
הסדרה הופקה על ידי הירואקי שיבטה שהפיקה את הסדרה "דיג'ימון יחידה דיגיטלית", ונכתבה על ידי ריוטה ימגוצ'י שכתבה את הסדרה "The Vision of Escaflowne" .
עיצובי הדמויות נעשו על ידי אקירה טקהאשי שעיצב את הדמויות לסדרה "Suite PreCure" שגם לוקחת חלק בזיכיון "Pretty Cure".
הסדרה שודרה ברשת הטלוויזיה "All-Nippon News Network" החל מה-3 בפברואר 2013 עד ה-26 בינואר 2014, במקום הסדרה "גליטר פורס".
ב-26 באוקטובר 2013 נוצר לסדרה סרט טלוויזיה בשם "DokiDoki!
הנושא העיקרי של הסדרה הוא אהבה ורגשות אנושיים.
בנובמבר 2018 הסדרה הועלתה ל-HOT VOD Young יחד עם הסדרה "גליטר פורס".
בממלכת ספלנדוריוס חיים בשלווה ובאושר תושבי העיר, ובניהם גליטר ספייד.
החיים של התושבים השתנו כאשר המרסנרים המרושעים פלשו לממלכה והפכו את לבבות האנשים לדיסטיינים אפלים.
הנסיכה מארי אנגליקה שלחה לכדור הארץ שלושה פיקסים כדי לגייס את הגליטר פורס שיצילו את ספלנדוריוס.
קיפי, הפיקסית הוורודה, מוצאת תלמידת תיכון בשם מאיה והופכת אותה לגליטר הארט.
רורי, הפיקסי הכחול, מוצא את חברתה של מאיה, רייצ'ל, והופך אותה לגליטר דאימונד.
לאנס, הפיקסי הצהוב, מוצא את קלרה, ילדה עשירה שמשפחתה מחזיקה בבעלותה את מגדלי קלובר, והופך אותה לגליטר קלובר.
בהמשך הסדרה, הבנות מגלות שכוכבת הפופ, מקנזי מאק, היא גליטר ספייד שבמקור באה מספלנדוריוס והייתה שומרת ראשה של הנסיכה.
אחרי שהנסיכה נעלמה היא ברחה לכדור הארץ כדי להקים את הגליטר פורס, להציל את ספלנדוריוס ולמצוא את הנסיכה.
ארבע הבנות מכירות את רג'ינה, הטוענת שהיא הבת של המלך מרסנר ומשרתת את שלישית המרסנרים.
בהתחלה רג'ינה היא אויבת של הבנות, אך בפרק 15 היא עוזרת להן למצוא את הנסיכה הכלואה בתוך גוש הקרח ועוזרת בשיחורר הנסיכה משבי המרסנרים.
לאחר שהתחברו עם רג'ינה, ומצאו את הנסיכה, רג'ינה מנסה להתחיל חיים חדשים בביתה של מאיה בכדור הארץ.
בזמן שרג'ינה נמצאת בכדור הארץ, אבא שלה מופיע בחיזיון ומשתמש באנרגיה כדי לפתות אותה לחזור אליו בחזרה.
מאיה שבורה מבגידתה של רג'ינה, אך אחרי שהיא פוגשת את נטלי, שמסתבר שהיא גליטר אייס, היא מתגברת על העצב שלה והיא וחברותיה משיגות את מראת הקריסטל, כלי נשק אגדי שבעבר היה שייך לגליטר פורס המקוריות בהנהגתה של גליטר אמפרס.
המראה משדרגת את הכוחות של הגליטר פורס, והופכת אותן לחזקות יותר.
לאחר מכן, רג'ינה שעדיין בהשפעת האנרגיה האפלה, משיגה את חנית האור, כלי הנשק השני שהיה שייך לנסיכה מארי אנגליקה.
כלי נשק נוסף, כתר החוכמה המוזהב, מקבלת נטלי במתנה מג'וני, ארוסה של הנסיכה שגם נתן לגליטר פורס את כוחותיהן.
הכתר מגלה לנטלי את האמת על מוצאה: המלך מרסנר הוא במקור אביה הביולוגי של הנסיכה שפיצלה את לבה לחלק החשוך (רג'ינה) ולחלק המאור (נטלי) ואילו התינוקת דינה היא הרוח של הנסיכה בעצמה.
רג'ינה חוזרת לצד של הגליטר פורס, והן נכנסות לגופו של המלך מרסנר ומשחררות את מלך ספלנדוריוס שכלוא בתוכה, ולאחר מכן נאבקות בפרוטו מרסנר, אפלה שאותה הביסו הגליטר פורס המקוריות.
לאחר שהן מנצחות, כדור הארץ וממלכת ספלנדוריוס מתאחדים, ורג'ינה ונטלי גדלות כבנותיו של מלך ספלנדוריוס שפרש מהמלוכה.
מאיה אידה - גליטר הארט - מאיה היא נשיאת מועצת התלמידים של בית הספר.
היא תמיד מחפשת דרך לעזור לאחרים, ולעיתים קרובות עוזרת גם בלי לחשוב על ההשלכות.
משפחתה היא בעלת מסעדה מקומית.
צבע הבגדים שלה הוא ורוד.
רייצ'ל וודס - גליטר דיאמונד - חברתה הטובה ביותר של מאיה, מאז שעברה לגור בשכונה שלה לפני עשר שנים.
לעיתים קרובות היא מנסה למנוע ממאיה להשתגע.
צבע הבגדים שלה הוא כחול.
קלרה יוצובה - גליטר קלובר - קלרה חברה של מאיה ורייצ'ל לאחר שהגנו עליה מפני בריונים.
היא מגיעה ממשפחה עשירה שמחזיקה במגדלי קלובר ועסקים רבים בעיר.
צבע הבגדים שלה הוא צהוב.
מקנזי מאק - גליטר ספייד - הגליטרית הראשונה שנראתה בסדרה.
נחושה למצוא ולהציל את הנסיכה.
צבע הבגדים שלה הוא סגול.
נטלי מילר - גליטר אייס - הופיעה לראשונה בסיום עונה 1. בדרך כלל רגועה, שקטה וחכמה.
לעיתים קרובות היא מתמרצת את הבנות להתחזק.
היא החלק המואר של לבה של הנסיכה מארי אנגליקה.
כשהיא בתור נטלי היא צעירה, כשהיא משתנה לגליטר אייס היא מתבגרת, שיערה נהפך לאדום וצבע הבגדים שלה הוא אדום.
קיפי - פיקסית בצבע ורוד.
בסוף הסדרה ראו אותה בצורת ילדה אנושית, בדומה לשינוי הצורה של דאבי.
רורי - פיקסי בצבע כחול.
לאנס - פיקסי בצבע צהוב.
דאבי - פיקסית בצבע סגול.
מסוגלת להפוך לבת אדם ומשמשת כאמרגנית של מקנזי.
ג'וני - ארוסה של הנסיכה מארי אנגליקה.
בסיום הסדרה הפך לנשיא ספלנדוריוס.
הנסיכה מארי אנגליקה - הנסיכה של ממלכת ספלנדוריוס.
אוהבת את השירה של מקנזי, ומתייחסת אליה כאחות.
לאחר שממלכת ספלנדוריוס נכבשה, הנסיכה פיצלה את לבה לחלק החשוך (רג'ינה) ולחלק המאור (נטלי), ונשמתה הפכה לתינוקת דינה.
דינה - תינוקת בעלת כנפיים שהגיעה מביצה.
יש לה יכולות לעשות קסמים שונים.
בעזרתה נטלי משנה צורה לגליטר אייס.
דינה היא נשמתה של הנסיכה מארי אנגליקה.
סבסטיאן - המשרת האישי של קלרה.
הוא ג'נטלמן בעל זקן לבן גדול.
הוא מכיר את הזהות הסודית של הבנות ומסייע להן שהן צריכות עזרה.
קנטארו אידה - אבא של מאיה.
איומי אידה - אמא של מאיה.
מנהלת את ההזמנות במסעדה המשפחתית.
סוקיצ'י בנדו - סבא של מאיה.
פעמים רבות מתווכח עם קנטארו מי טבח יותר טוב.
יוני סאוטום - תלמיד בבית הספר, חולם להיות נשיא מועצת התלמידים.
ריינה איצוטובושי - נערה עשירה ואויבתה של קלרה, אותה מכירה מגיל צעיר.
איירה - ילד עם שיער קצר בצבע כחול לבן, בעל עיניים צהובות וכנפיים שחורות מאחורי האוזניים.
הוא התאהב ברייצ'ל לאחר שטיפלה בו.
מארמו - אישה שתלטנית, בעלת שיער ארוך בצבע כחול לבן, עיניים צהובות וכנפיים מאחורי האוזניים.
דיסטיין - הגדרה לאנשים שהופכים למפלצות בגלל מחשבות אנוכיות בלבבותיהם.
בל - אדם מזוקן שעונד משקפי שמש ומוצץ בדרך כלל סוכריה על מקל.
הרג את ליווה וגורה ולקח את כוחות האופל שלהם.
בסיום הסדרה המלך פרוטו מרסנר השתלט על גופו, ולאחר שהשתחרר הפך לעכברוש / אוגר.
רג'ינה מילר - נערה שובבה, מפונקת ותובענית.
היא החלק החשוך של לבה של הנסיכה מארי אנגליקה.
בסיום הסדרה מתחברת לגליטר פורס.
המלך מרסנר - הוביל לפלישה לממלכת ספלנדוריוס שבה תושבים רבים הפכו לדיסטיין.
הנסיכה מארי אנגליקה הפכה אותו לפסל.
לקראת סוף הסדרה התברר שהוא אבא של הנסיכה, והוא הפך למלך מרסנר בעקבות פלישה של פרוטו מרסנר לגופו.
פרוטו מרסנר - ישות רעה שהייתה אטומה בתוך כתר החוכמה שהשתחררה על ידי אבא של הנסיכה.
פרוטו מרסנר משתלט על גופו של אבא של הנסיכה והופך אותו למלך מרסנר.
בסיום הסדרה הוא משתלט על גופו של בל.
שהוא מבין שההיסטוריה תמיד חוזרת על עצמה, הוא החליט לוותר ולהעלים.
ליווה - איש מבוגר, חובש איפור וכובע עליון.
לאחר שהובס בקרב בכדור הארץ, בל הרג אותו ואת גורה.
גורה - גבר שרירי בעל שיניים חדות שאוהב לאכול הכל.
לאחר שהובס בקרב בכדור הארץ, בל הרג אותו ואת ליווה.
הדיבוב של הסדרה נעשה באולפני NDG studio.
במאי הדיבוב של הסדרה בעברית היו מאיה מיטלפונקט וראיה מנור.
מספר הפרק בסדרהמספר הפרק בעונה שם הפרק שידור מקורי בנטפליקס 11הרפתקה חדשה18 באוגוסט 201722יהלום גולמי33שלוש, כולל קלרה44אור הזרקורים של גליטר55הספייד מספלנדוריוס66הדרך הביתה77הבייביסיטר הכושל88כוכבת-על בשכבה99עזרה מוגזמת1010הנסיכה והוורד1111אורות...